Kortetmaa voitti Jyväskylän Kalevan kisoissa 2018 kultaa 100 metrillä. Oulun Kalevan kisoissa 2016 hän sai hopeaa sekä 100 metrin että 200 metrin juoksussa. Lappeenrannassa 2019 hän saavutti hopeaa 200 ja pronssia 100 metrillä. Turun Kalevan kisoissa 2020 Kortetmaa sai kultaa 200 metrillä ja hopeaa 100 metrillä. Tampereen Kalevan kisoissa 2021 hän oli 100 metrillä toinen ja 200 metrillä kolmas. Viestijuoksun SM-kilpailuissa hän voitti 2019 kultaa sekä 4 × 100  että 4 × 400 metrin viesteissä. Seuraavana vuonna hän sai kultaa 4 × 100 metrin ja pronssia 4 × 400 metrin viestissä. Lisäksi hän on saavuttanut sisäratojen SM-kisoissa 60 metrillä kultaa 2017 ja 2018, hopeaa 2021, pronssia 2016 ja 2019 sekä 200 metrillä hopeaa 2018 ja pronssia 2015 ja 2019.